डा. लिखी ने कहा कि धान की पराली की जुताई के लिए जरूरी कृषि उपकरण सरकार 50 से 80 प्रतिशत तक की सब्सिडी पर उपलब्ध करा रही है। उन्होंने विडियो कांफ्रेंसिंग में उपस्थित कृषि विभाग के अधिकारियों को सब्सिडी पर कृषि उपकरण खरीदने वाले किसानों के खाते में सब्सिडी राशि तत्काल स्थानांतरित कराने के निर्देश दिए। चेतावनी दी कि इस कार्य में किसी प्रकार की ढिलाई बर्दाश्त नहीं होगी। गुरुग्राम जिले से अतिरिक्त उपायुक्त मुनेष शर्मा ने अपनी रिपोर्ट भी दी। कहा कि यहां 19 किसानों को सब्सिडी पर कृषि उपकरण दिए गए हैं। इन किसानों के लिए 5 लाख 58 हजार रुपये की सब्सिडी उनके खाते में जमा भी करा दी गई है। अब तक किसानों को 10 रोटावेटर, 7 जीरो टिलेज मशीन, एक रिवसिबल एमबी प्लो सब्सिडी पर दिए गए हैं। इसके मौके पर जिला विकास एवं पंचायत अधिकारी नरेंद्र सारवान, सूचना जन संपर्क विभाग के उपनिदेशक आरएस सांगवान, कृषि विभाग के एसडीओ अनिल कुमार आदि मौजूद रहे।